**Terence Francis Eagleton**, nado o 22 de febreiro de 1943 en Salford (Gran Manchester), é un crítico literario inglés.

Eagleton traballa dende 2008 coma catedrático de literatura inglesa na Universidade de Lancaster e coma profesor visitante na Universidade Nacional de Irlanda, en Galway. Anteriormente ocupou a cátedra Thomas Warton de literatura inglesa na Universidade de Oxford (1992-2001) e a John Edward Taylor na Universidade de Manchester ata 2008. No outono de 2009 retornou á Universidade de Notre Dame como profesor visitante distinguido no departamento de inglés.

O profesor Eagleton leva escritos máis de corenta libros, incluíndo os famosos *Literary Theory: An Introduction* (1983), *The Ideology of the Aesthetic* (1990), e *The Illusions of Postmodernism* (1996).

Traxectoria
-----------

### Vida temperá

Seus pais eran católicos de clase traballadora en Salford, aínda que tiñan raíces no condado de Galway. A familia da nai eran simpatizantes do republicanismo irlandés. Foi porteiro nun convento carmelita local onde era responsable de escoltar as monxas novizas que tomaban os seus votos, actividade á que fai referencia no título das súas memorias *The Gatekeeper*.

Realizou os esturos primarios en De La Salle College de Salford, Manchester e despois estudou, a partir de 1961, no Trinity College de Cambridge.

Presupostos teóricos
--------------------

*Literary Theory: an Introduction* (1983, revisada 1996), probablemente o seu libro máis coñecido, percorre a historia do estudo de textos, dende os románticos no século XIX ata os posmodernistas de final do século XX. O seu pensamento segue a ser claramente marxista.

Tamén ten escrito críticas sobre o estruturalismo, Lacan, e a deconstrución.

Como demostran as súas memorias *The Gatekeeper*, o seu marxismo está lonxe de ser un simple pasatempo teórico. Participou activamente en organizacións marxistas británicas. Na actualidade continúa participando como analista político en publicacións coma *The New Statesman*, *Red Pepper* e *The Guardian*.

En *After Theory* (2003) critica a teoría cultural e literaria actual, o que considera a súa bastardización. Non conclúe, porén, que o estudo interdisciplinario da literatura e a cultura que representa a práctica baixo a epígrafe "Teoría" careza de mérito. En realidade, Eagleton defende que tal combinación é útil para abrir os estudos culturais a un amplo abano de temas importantes. A súa acusación, pola contra, céntrase nos "teóricos relativistas" e o rexeitamento por parte da postmodernidade dos absolutos. Conclúe que un absoluto si existe: todos vivimos nun corpo que non pode ter propietario porque nada se fixo para adquirilo, e nada (a excepción do suicidio) se pode facer para desfacerse del. Os nosos corpos e a súa morte proporcionan o absoluto sobre o que a humanidade pode centrar as súas accións.

Notas
-----

1. 1 2  Andrews, Kernan (18 de decembro de 2008). "Terry Eagleton - taking on the capitalists and atheists in Galway". *advertiser.ie* (en inglés). Consultado o 29 de decembro de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Terry Eagleton Modificar a ligazón no Wikidata*** |

### Bibliografía

* Smith, James (2008). *Terry Eagleton* (ebook)`|format=` require `|url=` (Axuda). Colección: Key Contemporary Thinkers (en inglés). Cambridge: Polity Press. ISBN 978-0-7456-5795-0.

|  |  |
| --- | --- |
| Control de autoridades | 
* Wd: Q315349
* WorldCat
* VIAF: 73874087
* BIBSYS: 90084264
* BLBNB: 000585279
* BNB: ID
* BNE: XX933457
* BNF: 12058768z
* CANTIC: a1073207x
* CiNii: DA00237655
* DeutscheBio: 118687395
* Dialnet: 178681
* EGAXA: vtls000806676
* Europeana: ID
* FAST: 10046
* GND: 118687395
* ISNI: 0000 0001 2139 4035
* LCCN: n50030201
* NDL: 00438529
* NKC: skuk0000350
* NLA: 36321222
* NLG: 62060
* NTA: 069578737
* OL: OL23997A
* openMLOL: 359767
* PTBNP: 94721
* SELIBR: 170172
* SNAC: w6ns0v74
* SUDOC: 028833600
* TESF: eagleton\_terry
* UNZ: EagletonTerry

 |